cyanic-selkie/wikianc huggingface dataset:
Raktas (filmas)
Raktas – 2005 m. JAV režisieriaus Jeno Softlio psichologinis trileris.
Filmo premjera įvyko 2005 m. liepos 29 d. Ispanijoje ir Jungtinėje Karalystėje.
Siužetas
Karolina įsidarbina slauge prižiūrėti paralyžiuoto ir negirdinčio senuko Beno, kuriam liko gyventi keli mėnesiai. Jo žmona Violeta Karolinai duoda namų raktą, kuris atrakina visas 30-ies kambarių namo spynas. Bet greitai Karolina pastebi, kad vienų palėpės durų raktu negalima atrakinti.
Violeta papasakoja namo istoriją. 1920 m. šis namas priklausė bankininkui. Palėpes kambaryje gyveno juodaodžių tarnų šeima – Tėtis Džestifajus ir Mama Sesilija, kurie užsiiminėjo afrikiečių magija „hudu“ („vudu“ atmaina, siejama su juodąja magija). Kartą bankininkas užtiko savo vaikus palėpėje, kai Tėtis Džestifajus ir Mama Sesilija atliko kažkokį ritualą. Pasipiktinęs bankininkas nusprendė įvykdyti tarnams Linčo teismą. Netrukus po šio įvykio bankininkas su žmona įtartinomis aplinkybėmis mirė, o jų vaikai liko gyventi šiame name. 1960 m. jie šį namą pardavė Benui ir Violetai.
Paskui Karolina sužino, kad prieš mirtį Tėtis Džestifajus kūrė užkeikimą, kuris žmogui galėtų prailginti gyvenimą kito žmogaus sąskaita.
Karolina pastebi, kad paralyžiuotas Benas iš visų jėgų stengiasi ištrūkti iš šio namo – rašo ant paklodės pagalbos prašymą, bando iššliaužti iš namo. Karolina pradeda galvoti, kad Violeta pati naudoja prieš Beną užkeikimą. Ji ieško pagalbos pas jauną advokatą Liuką...
Aktoriai
ir kt.
Stranger to Stranger
Stranger to Stranger – tryliktasis studijinis amerikiečių atlikėjo bei dainų autoriaus Paul Simon albumas, išleistas 2016 m. birželio 3 d. Albume skambantys kūriniai turi daug eksperimentinių elementų, taip pat dauguma instrumentų buvo sukurti būtent šiam albumui. Trys albumo dainos atliktos kartu su italų elektroninės muzikos atlikėju Clap! Clap!.
Svitava
Svitava  – upė, tekanti Pardubicių ir Pietų Moravijos kraštuose, Čekijoje; Svratkos kairysis intakas. Upės ilgis apie 100 km. Prasideda netoli Svitavų. Teka per Blanską. Brno įteka į Svratką.
Stranger to Stranger
Tai – pirmasis Simon albumas per penkerius metus nuo 2011 m. išleisto „So Beautiful or So What“. „Stranger to Stranger“ sulaukė labai gerų kritikų įvertinimų ir, per pirmąją savaitę JAV pardavus 68 tūkstančius kopijų, debiutavo trečiojoje „Billboard 200“ reitingo vietoje, tapdamas geriausiai debiutavusiu atlikėjo albumo Jungtinėse Valstijose per daugiau, nei 29 metus, nuo 1986 m. išleisto „Graceland“. Jungtinėje Karalystėje per pirmąją savaitę buvo parduota per 19 tūkstančių kopijų ir albumas debiutavo pirmoje albumo reitingo vietoje. Išleisdamas albumą Simon buvo 74 metų ir aštuonių mėnesių amžiaus, todėl tapo seniausiu soliniu atlikėju Jungtinėje Karalystėje, kurio albumas debiutavo pirmojoje albumų reitingo vietoje. Tai buvo pirmasis studijinis Simon albumas, pasiekęs pirmąją vietą, nuo 1990 m. išleisto „The Rhythm of the Saints“.
Krausliukas
Krausliukas – ežeras Lietuvoje, Trakų rajone, Lentvario seniūnijoje, 2,5 km į vakarus nuo Grigiškių, 3 km į šiaurę nuo Lentvario. Ilgis iš pietvakarių į šiaurės rytus 0,48 km, plotis iki 0,13 km. Altitudė 109,9 m. Vakarinis krantas žemas, rytinis – aukštas. Krantai pelkėti, apaugę nendrėmis, krūmokšniais. Upokšniais jungiasi su Didžiulio ir Dėdeliškių ežerais.
Aplink Krausliuką įsikūręs Dėdeliškių kaimas. Šiaurine pakrante eina kelias Nr. 4731 (Grigiškės – Dėdeliškės – Rykantai).
Manoma, kad pirminis ežerėvardis galėjęs būti *Kraušliukas. Šis galimai kilęs nuo kraukšlė („sausledis, duonos pluta, žiauberė“), kraukšlas („sušalęs grumstas, gruodas“).
Vitalė Vinickienė
Vitalė Vinickienė (g. 1949 m. gruodžio 3 d. Dungeriuose) – gydytoja, Lietuvos politinė bei visuomenės veikėja.
Biografija
1967 m. baigė Tauragės 2-ąją vidurinę mokyklą, 1973 m. – Vilniaus valstybinio Vinco Kapsuko universiteto Medicinos fakultetą, 2001 m. – Kauno technologijos universitete Ekonomikos ir vadybos fakultetą.
1973–1974 m. Vilniaus miesto klinikinės ligoninės gydytoja, 1975–1990 m. Vilniaus miesto pramonės įmonių poliklinikos gydytoja. 1983–1990 m. Vietinės pramonės, komunalinio ūkio ir buitinių paslaugų darbininkų profsąjungų centro komiteto gydytoja patikėtinė. 1990–2002 m. Vilniaus greitosios pagalbos universitetinės ligoninės gydytoja. 1997–2003 m. Valstybinės medicininio audito inspekcijos prie Sveikatos apsaugos ministerijos direktorė.
2003–2004 m. Lietuvos Respublikos Prezidento Rolando Pakso patarėja valstybės sveikatos politikos klausimais. 2005 m. Vilniaus miesto universitetinės ligoninės pavaduotoja organizaciniams klausimams. 2006–2012 m. Medicinos audito instituto direktorė.
2004–2007 m. Vilniaus miesto savivaldybės tarybos narė. 2009 m. Seimo nario Roko Žilinsko, 2009–2012 m. Seimo narių Vytauto Kurpuveso ir Zitos Užlytės, 2018–2020 m. Onos Valiukevičiūtės padėjėja-sekretorė.
2014–2017 m. Europos Parlamento nario R. Pakso padėjėja.
Porto Amboinas
Istorija
Seniau miesto vietoje buvo Kisondės kaimelis. 1587 m. portugalai jo vietoje įkūrė Bengelos miestą, kuris įkūrus dabartinę Bengelą, pavadintas Senąja Bengela (Benguela Velha). Nuo 1923 m. vadinamas Porto Amboinu.
Jaqueline Sassard
Žaklina Sasar (1940 m. kovo 13 d. Nicoje, Prancūzijoje – 2021 m. liepos 17 d. Lugane, Šveicarijoje) – prancūzų aktorė, geriausiai žinoma vaidmenimis italų kine praėjusio amžiaus 7-ajame dešimtmetyje.
Priešpovandeninis sraigtasparninis kreiseris
thumb|300px|Sraigtasparninis kreiseris „Moskva“, kuris buvo statytas kaip [[priešpovandeninis laivas (podeniniame angare telpa 14 sraigtasparnių). (Naudotas 1965-1996 m.)]]
Atsiradimas
Po Antrojo pasaulinio karo audringai vystėsi povandeninių laivų laivynai, todėl jiems atremti buvo reikalingos stipresnės priešpovandeninės pajėgos. Povandeninių laivų povandeninis greitis tiek padidėjo, kad pavieniai antvandeniniai laivai nebegalėjo persekioti visu greičiu po vandeniu plaukiančio povandeninio laivo, nes prarasdavo hidroakustinį kontaktą su persekiojamu laivu. Apie 1960 m. atsiradę atominiai povandeniniai laivai ėmė po vandeniu plaukti greičiau nei antvandeniniai laivai paviršiuje.
Sprendžiant tą problemą į laivynų sudėtį ėmė įtraukti specialius sraigtasparninius laivus, galinčius efektyviai ieškoti povandeninių laivų toli nuo sausumos. Tai, kad tokie laivai gali būti lėtesni už povandeninius laivus, tapo nelabai svarbu – laivo sraigtasparnių greitis buvo žymiai didesnis už povandeninio laivo greitį. Sraigtasparnių gebėjimas pakibti vietoje patogus leidžiantis laive ar ieškant povandeninių laivų.
Pirmaisiais sraigtasparniniais laivais tapo perstatyti Antrojo pasaulinio karo laikų lėktuvnešiai. JAV tai buvo trys buvę Esekso klasės lėktuvnešiai. Jų aviacijos grupės buvo papildytos priešpovandeniniais sraigtasparniais, o laivai papildyti jų remonto ir aptarnavimo įranga. Visa kita laivuose liko nepakeista. Jie netapo grynai sraigtasparniniais laivais, nes tebeturėjo priešpovandeninius lėktuvus. Vėliau aviacijos grupių sudėtys kito. Tokius lėktuvnešius ėmė žymėti santrumpa CVS. Panašiai buvo perdirbti ir britų lengvieji lėktuvnešiai, taip pat perduotieji Prancūzijai (Arromanches), Kanadai (Bonaventure), Australijai (Melbourne) ir Nyderlandams (Karel Doorman II).
Šių lėktuvnešių naudojimo patirtis ir didėjančios povandeninių laivų techninės galimybės vedė prie paradoksiškų išvadų. Specializuoti priešpovandeniniai sraigtasparniniai laivai gerai atlikdavo puolamąjį vaidmenį – persekiodavo ir naikindavo povandeninius laivus, kurių buvimo rajonas buvo žinomas. Tačiau stigo techninių galimybių surasti povandeninių laivų buvimo vietą. Be to, tokius stambius laivus pačius reikėjo saugoti. Todėl buvo pasirinkta visus laivus papildyti galimybe nešti sraigtasparnius.
Priešpovandeninius sraigtasparninius kreiserius ėmė naudoti kaip specializuotų paieškos smogiamųjų grupių branduolius.
Priešpovandeniniai sraigtasparniniai kreiseriai
JAV turėjo daug specializuotų priešpovandeninių lėktuvnešių, todėl joms nereikėjo tokių specialių laivų, ir sraigtasparninius kreiserius ėmė statyti Europos šalių ir TSRS laivynai.
Atominių raketinių povandeninių laivų kovinės galimybės sparčiai didėjo, ypač šaudymo balistinėmis raketomis nuotolis, todėl priešpovandeninių sraigtasparninių kreiserių efektyvumas gana ryškiai sumažėjo. TSRS buvo numačiusi pastatyti 14 tokių laivų, bet 12 iš jų statymą nutraukė. Pagrindiniu antvandeniniu priešpovandeniniu laivu, skirtu veikti tolimuose rajonuose, tapo didieji priešpovandeniniai laivai. Projekte 1134 didysis priešpovandeninis laivas buvo statomas raketinio kreiserio dydžio, projektuose 61 ir 1155 – eskadrinio minininko dydžio, o projekto 1135 laivas naudojimo metu iš sargybinio laivo buvo pervadintas į didįjį priešpovandeninį laivą, o po to – atgal.
thumb|300px|Jeanne d’Ark (R97)
Europiniai sraigtasparniniai kreiseriai
Pirmuoju tikslinės statybos priešpovandeniniu sraigtasparniniu kreiseriu tapo Prancūzijos kreiseris „Jeanne d’Ark“, į laivyno sąrašus įtrauktas 1964 m. Jis buvo naudotas ir kaip desantinis sraigtasparninis laivas bei mokomasis laivas.
Tais pačiais metais Italijos karinis laivynas gavo du Caio Duilio klasės kreiserius, o vėliau pastambintą jų variantą „Vittorio Veneto“. Šis laivas galėjo gabenti 9 priešpovandeninius sraigtasparnius. Kadangi šie laivai buvo ginkluoti raketomis, juos klasifikavo kaip raketinius sraigtasparninius kreiserius.
D. Britanijos karinis laivynas 1964–1969 m. perstatė tris Tiger klasės artilerinius kreiserius į sraigtasparninius kreiserius, kurie turėjo po 4 sraigtsparnius.
Politiniais sumetimais būsimieji Invincible klasės lengvieji lėktuvnešiai pradžioje buvo vadinami sraigtasparniniais kreiseriais su kiauriniu deniu.
Tarybiniai sraigtasparniniai kreiseriai
thumb|right|250px|Moskva klasės sraigtasparninis kreiseris „Leningrad“ (naudotas 1969-1991 m.) Pirmą kartą statyti sraigtasparninius kreiserius pasiūlė 1958 m., kad būtų galima panaudoti nuo supjaustymo metalo laužui beveik pabaigtus projekto 68-bis kreiserius. Jie būtų buvę iš grynai artilerinių kreiserių perdaryti į priešpovandeninius kreiserius su atitinkama ginkluote. Tačiau TSRS Karinio jūrų laivyno vadovybei tokie priešpovandeniniai kreiseriai pasirodė per dideli.
1960 m. pradėti projektuoti projekto 1123 priešpovandeniniai sraigtasparniniai kreiseriai. Jie buvo kuriami nuo pradžios, novatoriškumas pasireiškė net tame, į kokius skyrius buvo sudalintas korpusas. NATO neturėjo kaip klasifikuoti šiuos laivus, tad priskyrė juos sraigtasparniniams lėktuvnešiams (kodas CVH pagal JAV laivų klasifikaciją).
Šiei laivai buvo numatyti kovoti su strateginiais raketiniais povandeniniais laivais rytinėje Viduržemio jūros dalyje. Tuo metu povandeninių laivų balistinės raketos TSRS teritoriją pasiekdavo iš gana netoli, todėl šie povandeniniai laivai turėjo priplaukti gana arti TSRS teritorijos.
Pirmas šio projekto kreiseris „Moskva“ į rikiuotę stojo 1967 m. ir pasirodė gana efektyvus kaip kovos su povandeniniais laivais priemonė, nes turėjo 14 priešpovandeninių sraigtasparnių ir galingą hidroakustinę stotį.
Antrasis šios klasės kreiseris „Leningrad“ į rikiuotę stojo po dvejų metų. Visą savo tarnybą šiedu kreiseriai praleido Juodosios jūros laivyne, paprastai veikdami Viduržemio jūroje.
Šių dviejų kreiserių naudojimo patirtis parodė, kad laivas buvo nepakankamai apgalvotas. Priekinė dalis buvo perkrauta, todėl kreiseris plaukiojo kiek nuleidęs laivo nosį, kuri smigdavo į bangas. Iki 17 000 tonų vandentalpos laivo gebėjimas veikti audringoje jūroje buvo prastas. Tačiau šis laivas buvo stabili platforma sraigtasparniams kilti ir leistis.
Pradžioje ketino pastatyti 12 šios klasės kreiserių, bet sparčiai augant povandeninių laivų balistinių raketų veikimo nuotoliui buvo nutarta apsiriboti dviem šios klasės kreiseriais. Projekto trečiojo kreiserio statyba buvo atšaukta jos dar nepradėjus.
Pagal projektą 1143 statyti „Kijev“ klasės lėktuvnešiniai kreiseriai projektavimo stadijoje irgi buvo vadinami priešpovandeniniais, o tai, kad projektas 1143 yra projekto 1123 tęsinys, buvo oficialiai pabrėžiama.
Tvarkai (Molėtai)
Tvarkai – viensėdis Molėtų rajono savivaldybėje, 2 km į pietus nuo Avilčių.
Istorija
1982 m. Tvarkų kaimas buvo panaikintas, tačiau 2017 m. atkurtas kaip viensėdis.
Slavikų apylinkė
Slavikų apylinkė – Lietuvos TSR administracinis-teritorinis vienetas pietvakarių Lietuvoje, pasienyje su Karaliaučiaus kraštu.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Kidulių valsčiuje, 1950 m. priskirta naujam Šakių rajonui. 1954 m. prijungta dalis Žiūrių apylinkės, 1963 m. – dalis Sudargo apylinkės, dalis Valakbūdžio apylinkės ir dalis Šilgalių apylinkės. 1976 m. pradžioje sujungti Slavikų ir Šilgalių kolūkiai, Slavikų kolūkiui pradėjo vadovauti pirmininkas V. Juonys. 1986 m. spalio 20 d. Slavikų apylinkė panaikinta, jos teritorija prijungta prie Kidulių apylinkės ir Šakių apylinkės.
1938 m. Europos lengvosios atletikos čempionatas
1934 m. Europos lengvosios atletikos čempionatas – antrasis Europos šalių lengvosios atletikos čempionatas, vykęs Paryžiuje (vyrų varžybos) ir Vienoje (moterų varžybos). Lietuva čempionate nedalyvavo.
Rymano paviršius
thumb|right|150px|Rymano sfera. Rymano paviršius – kompleksinio kintamojo funkcijos geometrinis atvaizdavimas, kurio metu daugiareikšmės funkcijos vaizduojamos kaip vienareikšmės, tik keliose atskirose plokštumose (daugialapės funkcijos). Tos plokštumos susijungia tam tikruose išsišakojimo taškuose (kreivėse). Pirmasis jas nagrinėjo Rymanas, kurio vardu ir pavadinti šie dariniai. Lokaliai tie paviršiai yra tik lopinėliai, tačiau globaliai jie gali atrodyti kaip sudėtingos daugialapės struktūros, torai, sferos.
Vienas tokių paviršių yra vadinamoji Rymano sfera. Tai yra stereografinis visos kompleksinės plokštumos atvaizdavimas (projekcija) į sferą.
Kitų gerai žinomų funkcijų Rymano paviršių vizualizacija:
Åsane Fotball (moterys)
Åsane Fotball, o trumpiau vadinamas Åsane – Norvegijos futbolo klubas iš Osanės.
Šis straipsnis apie Åsane Fotball Damer – klubo moterų ekipą, kuri žaidžia moterų futbolo varžybose.
Istorija
Åsane Fotball įkurtas 1971 m., o 1997 m. suburta moterų futbolo ekipa.
Nuo 2011 m. rungtyniavo Pirmame divizione (antra pakopa). 2013 ir 2015 m. užėmė trečią vietą.
2022 m. rungtyniavo Pirmame divizione.
Stadionas
Namų rungtynes žaidžia Osanės Sporto Parko stadione (Miurdalio stadione) (Åsane Idrettspark, Myrdal Stadion).
Stadiono talpa 3 tūkst. žiūrovų.
Urboniškis (Biržai)
Urboniškis – viensėdis Biržų rajono savivaldybėje, 7 km į pietryčius nuo Biržų.
Istorija
Viensėdis įkurtas 2018 m.
Lyft
miniatiūra|260px|right|Automobilis su rožiniu talismanu – „ūsais“
Lyft – privati amerikiečių kompanija iš San Fransisko (Kalifornija), nuo 2012 m. teikianti pavėžėjimo paslaugas. Interneto svetainės arba programėlės išmaniajame telefone (su iOS ar Android) pagalba suvedami prie paslaugos prisijungę vairuotojai su nuosavais nekomerciniais automobiliais ir būsimi keleiviai. Ši kelionės dalijimosi  paslauga realiu laiku vartotojus informuoja apie ta pačia kryptimi važiuojančius pakeleivius ir leidžia pasidalinti kelionės išlaidas. Paslaugą teikiantys vairuotojai ant automobilio priekio užsiklijuoja pūkuotą talismaną – butaforinius rožinius ūsus.
Ireen Sheer
Biografija
Ireen Sheer buvo atrasta septinto dešimtmečio pradžioje per vietinį talentų šou. Karjeros pradžioje buvo įvairių popmuzikos grupių narė, o nuo 8-ojo dešimtmečio pradžios pradėjo solinę karjerą Vokietijoje. Ten ji išgarsėjo 1973-aisiais, kur jos daina „Goodbye Mama“ sulaukė didelės sėkmės.
1974 metais atlikėja atstovavo Liuksemburgui dainų konkurse 1974 m. „Eurovizija“, kur su kūriniu „Bye Bye I Love You“ užėmė ketvirtą vietą. Į konkursą ji sugrįžo 1978 metais – šį kartą kaip Vokietijos atstovė. Tais metais Ireen dainai „Feuer“ komisija skyrė 84 taškus ir užėmė 6 vietą. Trečiąjį kartą atlikėja „Eurovizijoje“ dalyvavo 1985 metais. Ten ji pasirodė kartu su Franck Olivier, Diane Solomon, Chris ir Malcolm Roberts. Kolektyvas atliko Ralph Siegel ir Bernd Meinunger sukurtą dainą „Children, Kinder, Enfants“. 37 taškai leido pakilti iki 13 vietos ir aplenkti šešis konkurentus.
2002 metais su Bernhard Brink „Countdown Grand Prix“ konkurse su kūriniu „Es ist niemals zu spät“ užėmė septintą vietą.
Lyft
„Lyft“ paslauga veikia daugiau kaip 200 JAV miestų, tame tarpe San Fransiske, Los Andžele ir Niujorke. Kompanijos vertė siekia $5,5 mlrd. 2016 m. sausio mėn. duomenimis, „Lyft“ pritraukė virš $2 mlrd. kapitalo iš General Motors ($500 mln.), Alibaba, Andreessen Horowitz, Rakuten, Tencent ir kitų investuotojų.
Vienas pagrindinių varžovų rinkoje yra „Uber“, tačiau „Lyft“ skelbia auganti greičiau ne viename JAV mieste, taip pat ir San Franciske, kur yra abiejų įmonių pagrindinės būstinės. Pasak įmonės atstovų, jos dalis rinkoje sudaro 40 proc. Beje, abi kompanijos nukonkuravo „Sidecar“, vieną pavėžėjimo paslaugos pionierių.
Kompanijos ateities vizija
„Lyft“ vadovybė yra įsitikinusi, kad per artimiausius penkerius metus dauguma jos transporto priemonių bus be vairuotojų. Jau dabar galima užsisakyti autonominį automobilį San Franciske ir Finikse. O tai reiškia, kad vis mažiau ir mažiau automobilių priklausys privatiems asmenims, tai yra vairuotojams, kurie rūpinasi savo turtu, ir vis daugiau – rūpinsis kompanija tokia kaip „Lyft“; o tai ir reiškia, kad automobilių skaičius gatvėse nuolat mažės.
Libijos krepšinio lyga
Libijos krepšinio lyga – aukščiausia Libijos krepšinio lyga.
Brno savivaldybės rajonas
Brno savivaldybės rajonas  – vienas iš septynių Pietų Moravijos krašto rajonų. Administracinis centras – Brno. 215 311 gyventojų (2016 m. duomenys).
Svarbesnės gyvenvietės
Žemiau yra pateikiami didžiausi rajono miestai ir miesteliai:
Eglynlaukio botaninis draustinis
Eglynlaukio botaninis draustinis – saugoma gamtos teritorija (savivaldybės draustinis) Joniškio rajone, 3 km į pietryčius nuo Rudiškių, piečiau Eglynlaukio. Sudaro du atskiri sklypai Voverkio-Mėsmedio miško šiaurėje, aplink Mūšos ir Voverkio santaką.
Įsteigtas 1998 m., siekiant išsaugoti retų augalų augavietes, nedideles natūralių pievų saleles. Draustinyje dešimties kvadratinių metrų plotelyje galima aptikti daugiau nei 40 žolinių augalų rūšių. Lietuvos raudonosios knygos augalų rūšys: baltijinė gegūnė, dėmėtoji gegūnė, mažoji gegužraibė, smulkiažiedė gegužraibė, šalmuotoji gegužraibė, vyriškoji gegužraibė, melsvasis mėlitas, pievinis plauretis, raktažolė pelenėlė, pievinis plauretis; apyrečių augalų rūšys: bestiebė usnis, blusinė viksva, laibakotė viksva, rusvoji viksva, paprastasis burbulis, plunksninė strugė, švelnioji kreisvė, vienalapė driežlielė.
Drebulynė (Jurbarkai)
Drebulynė – kaimas Jurbarko rajono savivaldybėje, 2 km į šiaurės vakarus nuo Žindaičių.
Skemų I tvenkinys
Skemų I tvenkinys – tvenkinys Lietuvoje, Rokiškio rajone, 8 km į rytus nuo Rokiškio, Skemų gyvenvietės pietiniame pakraštyje. Sudarytas užtvenkus bevardį upelį (Skardupio intako Rudakasės intakas, Kriaunos upės baseinas) 2,6 km nuo jo žiočių. Tvenkinio ilgis iš šiaurės į pietus – 0,44 km, plotis – iki 0,12 km. Altitudė 137,9 m. Priešsroviui už 0,31 km į vakarus telkšo Skemų II tvenkinys. Krantai žemi, apaugę medžiais, pietvakariuose stūkso miškelis. Aplinkui plyti dirbami laukai.
Heine
Heine − pavardė. Pavardę turi šie garsesni asmenys:
Dubaklonis II
Dubaklonis II – kaimas Varėnos rajono savivaldybėje, 2 km į rytus nuo Nedzingės.
Skemų II tvenkinys
Skemų II tvenkinys – tvenkinys Lietuvoje, Rokiškio rajone, 8 km į rytus nuo Rokiškio, Skemų gyvenvietės pietiniame pakraštyje. Sudarytas užtvenkus bevardį upelį (Skardupio intako Rudakasės intakas, Kriaunos upės baseinas) 3,2 km nuo jo žiočių. Tvenkinio ilgis iš šiaurės į pietus – 0,39 km, plotis – iki 0,16 km. Altitudė 143,3 m. Pasroviui už 0,31 km į rytus telkšo Skemų I tvenkinys. Krantai žemi, vietomis apaugę krūmynais. Aplinkui plyti dirbami laukai.
9-asis Lietuvos korespondencinių šachmatų čempionatas
9-asis Lietuvos korespondencinių šachmatų čempionatas - tai individualios nuotolinės šachmatų varžybos. Jos vykdomos pagal ICCF taisykles. Čempionato pradžia - 1977 vasario 15, pabaiga – 1978 spalio 15. Žaista siunčiant ėjimus pašto laiškais.
Nigerijos krepšinio lyga
Nigerijos krepšinio lyga – aukščiausia Nigerijos krepšinio lyga.
Elvira Öberg
Elvira Eberg (SV Elvira Öberg, g. 1999 m. vasario 26 d. Kirunoje, Švedijoje) – švedų biatlonininkė, olimpinė čempionė estafetėje. Švedų biatlonininkės, olimpinės ir pasaulio čempionės Hanos Eberg sesuo.
Karjera
Biatlonu užsiima nuo 2006 m. Švedijos rinktinėje nuo 2017 m. Nuo 2017 iki 2019 m. dalyvavo jaunių ir jaunimo čempionatuose, IBU taurėje. 2018 m. pasaulio jaunių čempionate Otepėje laimėjo 3 aukso medalius. 2019–2020 m. sezone Estešunde debiutavo pasaulio taurės varžybose, užėmė dvyliktą vietą sprinte. Ten pat iškovojo savo pirmąjį pasaulio taurės medalį – bronzą estafetėje. 2020 m. debiutavo pasaulio čempionate Antholce, buvo penkta estafetėje. 2020–2021 m. sezone iškovojo savo pirmąjį pasaulio taurės medalį asmeninėse rungtyse – bronzą sprinte Kontiolahtyje. Ten pat iškovojo ir pirmąją pergalę – tapo čempione estafetėje. 2021–2022 m. sezone iškovojo savo pirmąją pergalę asmeninėse rungtyse – tapo čempione persekiojimo lenktynėse Ansi. 2022 m. debiutavo Pekino olimpinėse žaidynėse, tapo čempione estafetėje, iškovojo du sidabro medalius asmeninėse rungtyse. 2021–2022 m. pasaulio taurės bendroje įskaitoje užėmė antrą vietą.
Pasaulio taurė
*nuo 2022–2023 sezono pasikeitė taškų skaičiavimo sistema
Bržeclavo rajonas
Bržeclavo rajonas  – vienas iš septynių Pietų Moravijos krašto rajonų. Administracinis centras – Bržeclavas. 115 334 gyventojai (2016 m. duomenys).
Svarbesnės gyvenvietės
Žemiau yra pateikiami didžiausi rajono miestai ir miesteliai:
Grigiškių tvenkinys
Grigiškių tvenkinys – tvenkinys Vilniaus miesto savivaldybės vakarinėje dalyje, Grigiškėse, magistralės pietinėje pusėje, susidaręs praplatėjus Vokės upei. Tvenkinio ilgis iš pietryčių į šiaurės vakarus - 1,2 km, plotis - iki 0,13 km. Pietiniame gale yra 3 salos (0,7 ha, 0,15 ha, 0,13 ha). Altitudė 93,8 m. Pietvakarinis krantas status ir aukštas. Krantai daug kur apaugę krūmais ir medžiais. Tvenkinio užtvanka eina kelias Nr.4707 (Grigiškės - Lentvaris - Dobrovolė). Tvenkinys įrašytas į valstybinių vandens telkinių sąrašą. Gamybiniams tikslams jo vandenį naudoja vietos stambi įmonė AB „Grigiškės“. Per tvenkinį gyventojų patogumui nutiestas betoninis, apie 70 m ilgio pėsčiųjų tiltas.
Tvenkinys yra Neries mažųjų intakų (su Nerimi) baseine, 2,7 km atstumu nuo Vokės žiočių, jo hidrologinis nr. 12050201. Tvenkinio plotas – 8 ha. Tvenkinys įrengtas 1934 m.
Prie tvenkinio 1999 m. įrengta 340 kW galios mažoji hidroelektrinė. Šalia yra valstybės saugomas kultūros paveldo objektas Grigiškių akvedukas.
2012 m. buvo parengta galimybių studija dėl tvenkinio vandens lygio iki 20 cm pakėlimo, padidinant vandens saugyklos plotą nuo 9,1 iki 9,6 ha. Tvenkinio vandens lygį numatoma paaukštinti pritaikant ir panaudojant esamus slenksčio angų uždorius. Papildomų vandens pakėlimo konstrukcijų įrengimas nenumatomas.
Nachararas
Nachararas ( 'pirmagimis') – vienas aukščiausių senovės ir viduramžių Armėnijos kilmingųjų titulų:
Juodkūniškis
Juodkūniškis – ežeras Lietuvoje, Zarasų rajone, 8 km į pietryčius nuo Dusetų, 0,7 km į šiaurę nuo Vencavo ežero. Ežero ilgis iš šiaurės į pietus – 0,68 km, plotis – iki 0,29 km. Altitudė 147,7 m. Krantai aukšti, ištisai apaugę medžiais. Pakrantėse plyti pievos, stūkso miškeliai. Prie ežero įsikūrę Narkyčių kaimas ir nebegyvenamas Jatkūniškių kaimas. Pietinėje pakrantėje stūkso Narkyčių piliakalnis. Ežeras nenutekantis, priklauso Juškų upelio intako Kiaulinio baseinui.
Išbandymas
Išbandymas - terminuota darbo veikla, nustatoma, siekiant patikrinti, ar darbuotojas tinka sulygtam darbui, taip pat stojančiojo dirbti pageidavimu – ar darbas tinka darbuotojui. Tokia veikla yra ribojama terminu. Atitinkamas laikotarpis vadinamas išbandymo (bandomuoju) laikotarpiu.
Draudimas nustatyti
Išbandymas norint patikrinti, ar darbuotojas tinka sulygtam darbui, nenustatomas priimant į darbą asmenis:
Išbandymo rezultatai
Jei darbdavys pripažino, kad išbandymo norint patikrinti, ar darbuotojas tinka pavestam darbui, rezultatai nepatenkinami, jis iki išbandymo termino pabaigos gali atleisti darbuotoją iš darbo, apie tai raštu įspėjęs darbuotoją prieš 3 dienas, ir nemokėti jam išeitinės išmokos (LR DK 107 str. 1 d.). Jei išbandymas yra nustatytas norint patikrinti, ar darbas tinka darbuotojui, išbandymo įvertinimas priklauso nuo darbuotojo valios. Per išbandymo terminą darbuotojas turi teisę nutraukti darbo sutartį, apie tai raštu įspėjęs darbdavį prieš 3 dienas. Kai išbandymo terminas yra pasibaigęs, o darbuotojas tebedirba, nutraukti darbo sutartį leidžiama tik bendraisiais pagrindais, nustatytais LR DK XII skyriaus ketvirtajame skirsnyje.
Vokietija
Vokietijos įstatymai nenumato išbandymo termino. Įprastas iki 6 mėn. Iki išbandymo termino pabaigos gali atleisti darbuotoją iš darbo, apie tai įspėjęs darbuotoją prieš 2 savaites (BGB 622 §). Išimtis: kolektyvinės sutartys gali numatyti kitus terminus. Pagal kai kurias tokias sutartis terminas per pirmas 4 savaites gali būti netgi vos 2 dienos. Norint atleisti išbandymo laikotarpiu esant neterminuotiems darbo santykiams būtina išklausyti Darbo tarybą (Betriebsverfassungsgesetz 102 §).
Stanislavas II Stadnickis
Stanislavas II Stadnickis (m. 1610 m.) – Stanislavo Stadnickio sūnus, Siguldos seniūnas, Zigmanto ir Vladislavo brolis.
Šeima
Turėjo tris sūnus: Andrejų Samuelį, kuris buvo Liubačovo kaštelionas, Kazimierą Aleksandrą ir Viktoriną, Peremyšlio kaštelioną.
Billboard
Billboard gali reikšti:
Satkūnų botaninis draustinis
Satkūnų botaninis draustinis – saugoma gamtos teritorija (savivaldybės draustinis) Joniškio rajone, 1,5 km į rytus nuo Satkūnų, Satkūnų miške.
Įsteigtas 1998 m., siekiant išsaugoti Satkūnų miško derlinguose karbonatiniuose dirvožemiuose vyraujančius uosynus. Draustinyje auga Lietuvos raudonosios knygos rūšys – baltijinė gegūnė, dėmėtoji gegūnė, miškinė dirsė, plačialapė klumpaitė, plaukuotoji jonažolė, raktažolė pelenėlė, riestasis ktenidis (antroji Lietuvoje rasta šios samanos augavietė); taip pat apyretės rūšys – makštinė viksva, miškinė girūnė, nendrinis eraičinas, paprastasis burbulis, paprastasis kartylis, paprastasis žalčialunkis, plačialapis skiautalūpis, plunksninė strugė, varpotoji juodžolė.
Kaala
Kaala – miestas Angoloje, Huambo provincijoje, 20 km į pietvakarius nuo Huambo. 22,0 tūkst. gyventojų. Per miestą eina Bengelos geležinkelis ir Huambo-Lubango plentas.
Juodžerys
Juodžerys arba Juodžarys – ežeras Lietuvoje, Zarasų rajone, 7 km į pietus nuo Dusetų. Ežero ilgis iš šiaurės į pietus – 0,23 km, plotis – iki 0,1 km. Altitudė 141,1 m. Krantai žemi, pelkėti, apaugę medžiais ir krūmais. Pakrantėse plyti dirbami laukai ir pievos. Iš rytų į šiaurę ežerą prateka Juodžerys (Šventosios upės baseinas). Šalia įsikūręs Naršėnų kaimas.
Senegalo krepšinio lyga
Senegalo krepšinio lyga – aukščiausia Senegalo krepšinio lyga.
Terminuoti darbo santykiai
Terminuoti darbo santykiai - darbo santykiai, apibrėžiami tam tikru terminu. Daugelyje valstybių tokie santykiai pasižymi darbuotojų teisių apsauga. Jiems skiriamas ypatingas darbo rinkos politikos dėmesys. Ribojami atvejai, kada gali būti nustatyti tokie terminuoti darbo santykiai.
Guobos (Pagiriai)
Guobos – kaimas Vilniaus rajono savivaldybėje, 3 km į šiaurės rytus nuo Šventininkų. Pietrytinė kaimo dalis yra Vilniaus miesto savivaldybėje.
Terminuoti darbo santykiai
Valstybėse, kur darbo sutartis yra labai arti civilinės teisės ir tai laikoma civilinės sutarties rūšimi, net klausimų nekyla, kad sutarties šalys gali nustatyti terminą. Bet tada jau žiūrima į piktnaudžiavimų išvengimą, bandoma sukurti mechanizmą apibrėžiant maksimalų laikotarpį tokioms sutartims su pratęsinėjimu arba pratęsinėjimų skaičių. Toks mechanizmas yra nustatytas ir Europos Sąjungos direktyvoje, bet, jeigu mes turime terminuotas sutartis, vis tiek turime nustatyti maksimalias ribas sutartims gyvuoti, kad tos sutartys nebūtų per ilgai pratęsiamos. Tai tas griežtas apribojimas (vienerių metų. - ELTA) ir yra numatytas. Kitose valstybėse jis yra 2-3 metai, ir per tą laikotarpį gali būti bet kiek pratęsinėjama. Lietuvoje siūloma nuo iki šiol galiojančių 4 mėnesių iki 2 numatyti visiems darbuotojams vienodą įspėjimo terminą prieš atleidžiant iš darbo
Guobos (Pagiriai)
Istorija
Buvęs kaimas, XX a. pabaigoje prijungtas prie Vilniaus miesto, bet XXI a. atkurtas rajono ribose.
Terminuoti darbo santykiai
Lietuva
Darbo sutarties terminas gali būti nustatomas iki tam tikros kalendorinės datos arba iki tam tikrų aplinkybių atsiradimo, pasikeitimo arba pasibaigimo (LR DK 110 str. 1 d.). Jeigu darbo sutartyje jos terminas nenurodytas arba netinkamai nustatytas, laikoma, kad sudaryta neterminuota darbo sutartis. Jeigu darbo sutarties terminas pasibaigė, o darbo santykiai faktiškai tęsiasi ir nė viena iš šalių iki pasibaigiant terminui nepareikalavo jos nutraukti (žr. LR DK 126 str.), laikoma, kad sutartis pratęsta neapibrėžtam laikui (LR DK 111 str. 1 d.). Terminuota darbo sutartis tampa neterminuota, kai darbo santykių buvimo laikotarpiu išnyksta aplinkybės, dėl kurių buvo apibrėžtas sutarties terminas (darbuotojas po atostogų negrįžta į darbą ir kt.).
Jeigu darbo sutartis, pasibaigus jos terminui, nepratęsiama arba nutraukiama, bet nepraėjus 1 mėnesiui nuo jos nutraukimo dienos su atleistu iš darbo darbuotoju vėl sudaroma terminuota darbo sutartis tam pačiam darbui, tai darbuotojo reikalavimu tokia sutartis pripažįstama sudaryta neapibrėžtam laikui, išskyrus šio LR DK 109 straipsnio 2 ir 3 dalyse nustatytus atvejus. Ginčus šiuo klausimu sprendžia darbo ginčus nagrinėjantys organai. Jeigu darbo sutartis pripažįstama neterminuota, pertrauka darbe įskaičiuojama į darbuotojo nepertraukiamąjį darbo stažą toje darbovietėje.
Vokietija
Vokietijoje terminuotą darbo veiklą reglamentuoja Dalinio darbo ir terminuoto darbo nustatymo įstatymas.
Empty Sky
„Empty Sky“ – debiutinis studijinis britų atlikėjo Elton John albumas, išleistas 1969 m. birželio 6 d. Jungtinėje Karalystėje, o 1975 m. sausio mėn. ir Jungtinėse Valstijose (kitokiu albumo viršeliu).
Daktarai
Daktarais vadinama:
Empty Sky
Įrašymas
„Empty Sky“ buvo įrašinėjamas nuo 1968 m. žiemos iki 1969 m. pavasario, DJM įrašų studijoje, tiesa, tai vienintelis Eltono ankstyvos karjeros albumas, kurio neprodiusavo jo ilgametis prodiuseris Gus Dudgeon'as. Vietoj jo prodiusavo Eltono draugas ir DJM darbuotojas Steve Brown. Albumas buvo įrašytas tiek stereo, tiek mono formatu, nors šiandieną toks albumas sunkiai prieinamas. Ant keletų įrašų Džonas groja klavesinu, pavyzdžiui geriau žinomame „Skyline Pigeon“, apie kurį jis sakė, jog tai "pirmoji daina, dėl kurios mes su Bernie jautėmės tikrai patenkinti". Albumui įrašinėti jis pasikvietė savo bei Steve draugus, iš jų gitaristas Caleb Quaye bei būgnininkas Roger Pope, kurie tuo metu buvo grupės „Hookfoot“ nariai. Vėliau prie Eltono dainų įrašinėjimo jie prisidėjo ir kuriant „Rock of the Westies“ albumą 1975 m. bei „Blue Moves“ 1976 m. Tony Murray iš grupės „The Troggs“ grojo bosine gitara. Taipogi albumo dainoje „Lady What's Tomorrow?“ pirmą kartą kartu su Eltonu ją įrašo ir jo būsimasis ilgalaikis būgnininkas Nigel Olsson.
„Skyline Pigeon“ yra geriausiai žinomas kūrinys iš šio albumo, kuris yra vienintelis dažnai grojamas ir Eltono koncertuose. Vėliau ši daina kiek kitokia versija 1972 m. įrašoma ir 1973 m. albumui „Don't Shoot Me I'm Only the Piano Player“. Nors pats Eltonas Džonas sako, kad tai gana naivus albumas ir tuo metu net nežinojo kokia kryptimi eiti, jis prisimena kaip nepaprastai jautėsi įrašęs „Empty Sky“ dainą tokiu pat pavadinimu, esančią albume.
Papildomi įrašai (1995–1996)
Pateikė Mercury (1995) ir Rocket (1996)
Hodonyno rajonas
Hodonyno rajonas  – vienas iš septynių Pietų Moravijos krašto rajonų. Administracinis centras – Hodonynas. 154 873 gyventojai (2016 m. duomenys).
Svarbesnės gyvenvietės
Žemiau yra pateikiami didžiausi rajono miestai ir miesteliai:
Wired
„Wired“ – spalvotas mėnesinis JAV žurnalas, skelbiamas tiek spausdintine, tiek internetine forma. Žurnalo turinys apima straipsnius apie tai, kaip naujos technologijos veikia mūsų kultūrą, ekonomiką ir politiką. Priklauso bendrovei „Condé Nast“, kurios būstinė įsikūrusi San Fransiske, Kalifornijoje. Leidžiamas nuo 1993 m. Tiražas siekia 851 823 egz. (2013 m. duomenys).
Bosnijos ir Hercegovinos futbolo varžybos 2021–2022 m.
Bosnijos ir Hercegovinos futbolo varžybos 2021–2022 m.
Wired
Ilgainiui pradėta leisti papildomus leidinius kitose šalyse: „Wired UK“, „Wired Italia“, „Wired Japan“ ir „Wired Germany“. Žurnalas turi priedą „Geekipedia“.
Istorija
thumb|200px|right|„Wired“ būstinė San Fransiske Žurnalą 1993 m. įsteigė amerikiečių žurnalistas Louis Rossetto ir jo partnerė Jane Metcalfe. Finansiškai prisidėjo verslininkas Charlie Jackson ir MIT Media LAB profesorius Nicholas Negroponte, kuris dar ir šešerius metus rengė žurnalui straipsnius. Už žurnalo dizainą buvo atsakingi John Plunkett ir Barbara Kuhr (Plunkett+Kuhr). Pirmasis „Wired“ leidimas išėjo 1993 m. sausio 2 d., „Macworld“ konferencijos metu. Per pirmuosius ketverius metus žurnalas pelnė Nacionalinių žurnalų apdovanojimus už meistriškumą ir dizainą. Pirmajame numeryje buvo menkinama Interneto reikšmė, rašoma apie interaktyvius žaidimus, įsilaužimus į mobiliuosius telefonus, skaitmeninius specialiuosius efektus, karinius simuliatorius ir japonų otaku judėjimą.
Vėliau buvo sukurta keletas susijusių internetinių projektų, kaip kad tinklalapiai HotWired, Webmonkey, paieškos sistema HotBot, tinklaraštis Suck.com 1998 m. birželį žurnalas net įsteigė savo akcijų indeksą The Wired Index, nuo 2003 m. liepos mėn. žinomą kaip The Wired 40'.
Sprogus Interneto bendrovių burbului, 1996 m. „Wired“ akcininkai, pasitelkdami IPO, nesėkmingai pabandė kompaniją paversti akcine bendrove. 1998 m. žurnalas buvo parduotas bendrovei „Advance Publications“, kuriai priklauso dabartinis leidėjas „Condé Nast“.
2012 m. Limor Fried tapo pirmąja moterimi inžiniere, pavaizduota ant „Wired“ viršelio.
Bendradarbiai
Žurnalo gyvavimo laikotarpiu prie jo rengimo ir leidimo prisidėjo: Jorn Barger, John Perry Barlow, John Battelle, Paul Boutin, Stewart Brand, Gareth Branwyn, Po Bronson, Scott Carney, Michael Chorost, Douglas Coupland, James Daly, Joshua Davis, J. Bradford DeLong, Mark Dery, David Diamond, Patrick Di Justo, Cory Doctorow, Esther Dyson, Mark Frauenfelder, Simson Garfinkel, William Gibson, Dan Gillmor, Mike Godwin, George Gilder, Lou Ann Hammond, Chris Hardwick, Danny Hillis, Steven Johnson, Bill Joy, Jon Katz, Leander Kahney, Richard Kadrey, Jaron Lanier, Lawrence Lessig, Paul Levinson, Steven Levy, John Markoff, Wil McCarthy, Russ Mitchell, Glyn Moody, Charles Platt, Josh Quittner, Spencer Reiss, Howard Rheingold, Rudy Rucker, Paul Saffo, Adam Savage, Evan Schwartz, Peter Schwartz, Alex Steffen, Neal Stephenson, Bruce Sterling, John Hodgman, Kevin Warwick, Dave Winer, Belinda Parmar, Gary Wolf.
Kviestiniai redaktoriai: Rem Koolhaas, James Cameron, Will Wright, J. J. Abrams.
Bajorų I tvenkinys
Bajorų I tvenkinys – tvenkinys Lietuvoje, Rokiškio rajone, 4 km į šiaurės rytus nuo Rokiškio, Bajorų gyvenvietės pietiniame pakraštyje. Sudarytas užtvenkus Vingerinės upę (Nemunėlio intakas) 21 km nuo jos žiočių. Tvenkinio ilgis šiaurės rytų-pietvakarių-šiaurės vakarų kryptimi – 0,45 km, plotis – iki 0,19 km. Altitudė 136,6 m. Krantai žemi, apaugę medžiais ir krūmynais. Aplinkui plyti dirbami laukai. Į rytus įsikūręs Misiūniškio kaimas, kiek atokiau į pietvakarius - Rokiškio aerodromas.
Aleknų tvenkinys
Aleknų tvenkinys – tvenkinys Lietuvoje, Rokiškio rajone, 5 km į šiaurės rytus nuo Juodupės. Sudarytas užtvenkus Paklaukės upelį (Prūdupės intakas, Juodupės baseinas) 0,47 km nuo jo žiočių. Tvenkinio ilgis iš pietryčių į šiaurės vakarus – 0,41 km, plotis – iki 0,07 km. Altitudė 102 m. Krantai žemi. Pietinėje pakrantėje stūkso miškelis. Aplinkui plyti pievos ir dirbami laukai. Pietinėje pakrantėje įsikūręs Aleknų kaimas, šiaurinėje – Raupių kaimas. Ties pietrytiniu tvenkinio galu eina kelias. Pietinėje pakrantėje yra maudykla.
Grigiškių akvedukas
Grigiškių akvedukas – vienintelis Lietuvoje akveduko statinys, esantis Vilniaus miesto savivaldybės vakarinėje dalyje, Grigiškėse.
1997 m. Grigiškių akvedukas įtrauktas į LR Kultūros vertybių sąrašą (unik. kodas ) ir paskelbtas istoriniu, technologiniu ir architektūriniu paminklu. Išlikęs akvedukas ir didysis bei mažasis kanalai - užtvankų liekanos. Šiuo metu akvedukas (dirbtinis kanalas vandeniui tiekti) naudojamas ne pagal paskirtį: apatinėje arkinėje akveduko dalyje įrengti garažai, viršutinėje – iš dalies nutiestos šiluminės trasos, kitur užimtos nedidelių statinių, prišiukšlintos ar tiesiog tuščios.
Istorija
Grigiškių akveduką 1930 m. pastatė Grigiškių popieriaus fabriko savininkas Grigas Kurecas. Pirminė akveduko paskirtis buvo tokia: didžiuoju kanalu ir akveduku tekantis vanduo buvo naudojamas hidroelektrinei. Mažasis kanalas tiekė vandenį į fabriką, popieriaus gamybai, taip pat buvo naudojamas vandens lygiui reguliuoti.
1930 m. pastačius Merkio-Vokės kanalą (iki šiol veikiantis), Grigiškių popieriaus fabrikas įrengė dvi 1000 AG hidroturbinas, kurios buvo naudojamos popieriaus gamybos mašinoms varyti. ir 150 AG hidroturbiną, skirtą 90 kW kintamosios srovės elektros generatoriams sukti. Vokės kanalas, vedantis į akveduką, kirto dabartinę automagistralę maždaug naujojo pėsčiųjų viaduko vietoje, ir vandens srautas iki įrenginių buvo tiekiamas būtent šiuo akveduku.
A. M. Brazausko (II) ministrų kabinetas
Algirdo Mykolo Brazausko (II) ministrų kabinetas – 13-asis Lietuvos vyriausybės kabinetas nuo nepriklausomybės atkūrimo 1990 m.
Sutarimas su Darbo partija, A. M. Brazausko darbo tęstinumas
Lietuvos socialdemokratų partijos lyderis Algirdas Mykolas Brazauskas 2001 m. vadovavo 12-ajam ministrų kabinetui. Tuometinė koalicija „Dirbame Lietuvai“ 2004 m. spalio mėn. rinkimuose užėmė antrąją vietą, po laimėjusia populistine Darbo partija. Radus sutarimą, prezidentas Valdas Adamkus 2004 m. lapkričio 29 d. A. M. Brazauską vėl paskyrė ministru pirmininku. 13-asis kabinetas savo darbą pradėjo 2004 m. gruodžio 14 d., kai Seimas pritarė jo programai.
Kabineto griūtis
Kol buvo sudarytas naujasis kabinetas, kuriam vadovauti turėjo Gediminas Kirkilas, šis pareigas ėjo laikinai, o jam vadovavo finansų ministras Zigmantas Balčytis.
Kabinetas
Šie ministrai dirbo tryliktajame ministrų kabinete:
Albert Edelfelt
thumb|200px| A. Edelfelto „Autoportretas“, apie 1887−1890 m. Albertas Edelfeltas (, 1854–1905) – XIX a. pabaigos Suomijos realistinis tapytojas, grafikas, iliustratorius.
Biografija
Albertas Edelfeltas gimė 1854 m. liepos 21 d. Porvo. Jo tėvas Albert Edelfelt (1818−1869) buvo iš Švedijos kilęs architektas, motina Alexandra Brandt (1833−1901) − vietos pirklio, laivų savininko duktė. Šeima gyveno Helsinkyje. A. Edelfeltas 1870 m. mokėsi pas vokiečių portretistą Bernhard Reinhold, 1871 m. įstojo mokytis į Helsinkio universitetą klasikinių kalbų ir istorijos, tačiau metė mokslus ir mokėsi piešimo pas dailininką Adolf von Becker. 1872 m. A. Edelfelto kūriniai eksponuoti Suomijos meno draugijos parodoje, jo talentas buvo pastebėtas ir su valdžios parama 1873 m. jis išvyko ir įstojo mokytis Antverpeno dailės akademijoje Belgijoje. Joje A. Edelfeltas pasirodė vienu geriausių mokinių ir 1874 m. persikėlė į Paryžių, kur mokėsi Aukštojoje dailės mokykloje vadovaujamas Žano Leono Žeromo. Vienu jo draugų Paryžiuje tapo Žanas Bastjenas-Lepažas. Tuo metu A. Edelfeltas kūrė realistiniu stiliumi, dirbo plenere.
1877 m. A. Edelfelto paveikslas „Karalienė Bjanka“ vaikų istorijos tema susilaukė didelės sėkmės Paryžiaus salone ir sekančių metų Pasaulinėje parodoje Paryžiuje. Dailininkas tapo garsus Suomijoje, kurioje dažnai lankėsi ir kūrė. Sekantis jo istorinis paveikslas „Hercogas Karolis įžeidžia Klaso Flemningo palaikus“ laimėjo jam valstybinį apdovanojimą Paryžiaus salone. 1879 m. Paryžiaus salone irgi sėkmės sulaukė paveikslas „Sudegintas kaimas“ valstiečių sukilimo Suomijos istorijoje tematika. 1880 m. paveikslas „Vaiko laidotuvės“ jam laimėjo trečios klasės medalį, pirmą tokį apdovanojimą suomių dailininkui Paryžiaus salone. 1881 m. dailininkas įsikūrė Haikko vietovėje netoli Porvo, paveikslas „Apeigos Ūsimos archipelage“ laimėjo antros klasės medalį Paryžiaus salone ir jį įsigijo Prancūzijos valstybė. Dailininkas išgarsėjo tarptautiniu mastu, jį garbės nariu išrinko Sankt Peterburgo dailės akademija, pakvietė caras Aleksandras III su cariene (tuo metu Suomija buvo Rusijos imperijos sudėtyje). 1883 m. įvyko A. Edelfelto personalinės parodos Kopenhagoje ir Geteborge, jis išrinktas Danijos ir Švedijos dailės akademijų nariu.
1885 m. A. Ederfeltas sukūrė Lui Pastero portretą, kuris 1886 m. Paryžiaus salone sulaukė didelės sėkmės, 1889 m. pasaulinėje parodoje Paryžiuje laimėjo aukso medalį ir už jį dailininkas buvo apdovanotas Prancūzijos Garbės legiono ordinu. Sekančiu kapitaliniu dailininko kūriniu buvo paveikslas „Liuksemburgo sodai“, jis gaudavo daug užsakymų portretams. 1888 m. A. Ederfeltas vedė baronienę Anna Elise (Ellan) de la Chapelle, kurią pažinojo nuo vaikystės. 1888 m. gimė sūnus Erikas, tačiau santuoka nebuvo sėkminga ir pora gyveno atskirai. 1891 m. A. Ederfeltas laimėjo konkursą didelių matmenų istoriniui paveikslui Helsinkio universiteto didžiojoje salėje (sunaikintas Antrojo pasaulinio karo metu). Vėlyvaisiais metais dailininkas kūrė iliustracijas, ofortus, graviūras. 1896 m. jis nutapė caro Nikolajaus II portretą ir dalyvavo jo sosto inauguracijos ceremonijoje. 1901 m. dailininkas pakeltas į Garbės legiono ordino komandorus. A. Ederfeltas mirė 1905 m. rugpjūčio 18 d. nuo širdies veiklos sutrikimo Porvo. Didelė jo kūrinių kolekcija sukaupta Helsinkio Ateneum muziejuje. Kartu su A. Galen-Kalela A. Ederveltas buvo vienu iš dviejų pirmaujančių to meto Suomijos tapytojų.
Bajorų II tvenkinys
Bajorų II tvenkinys – tvenkinys Lietuvoje, Rokiškio rajone, 4 km į šiaurės rytus nuo Rokiškio, Bajorų gyvenvietėje. Sudarytas užtvenkus bevardį upelį (Vingerinės intakas) 0,27 km nuo jo žiočių. Tvenkinio ilgis iš šiaurės rytų į pietvakarius – 0,19 km, plotis – iki 0,16 km. Altitudė 127,8 m. Krantai žemi. Šiaurinėje pakrantėje stūkso miškelis.
Karčiupis (Pravieniškės)
Karčiupis – kaimas Kaišiadorių rajono savivaldybėje, 2 km į vakarus nuo Pravieniškių, prie Kauno–Vilniaus geležinkelio, ruože tarp Palemono ir Pravieniškių gyvenviečių. Yra Karčiupio geležinkelio stotelė, pietinė kaimo dalis už geležinkelio priklauso Rumšiškių seniūnijai.
Istorija
Gyvenvietė įkurta 2016 m.
Janas Opalinskis (1684)
Janas Opalinskis (1629–1684 m. vasario 18 d.) – Lenkijos valstybinis ir karinis veikėjas, Inovroclavo (1664–1665), Kališo vaivada (1665–1678), Brest-Kujavijos ir Didžiosios Lenkijos generalinis seniūnas (1678–1684).
Biografija
Lenkijos magnatų Opalinskių giminės atstovas, herbo „Lodzia“ savininkas. Kališo vaivados Jano Petro Opalinskio (1601–1665) ir Katerinos Leščinskos (apie 1605–1664) vyresnysis sūnus. Jaunesnieji broliai – Kazimieras Janas ir Petras.
Ėjo Seradzo žemės maršalkos pareigas nuo 1652 metų, 1658 metais karaliaus buvo paskirtas Poznanės pakamariu. Kartu su savo tėvu dalyvavo mūšiuose su sukilusiais Ukrainos kazokais ir švedais, vadovaudamas šarvuotai vėliavai Karūnos armijoje.
1661 metais Janas Opalinskis buvo paskirtas komisaru sienų nustatymui tarp Lenkijos, Silezijos, Brandenburgo ir Pomeranijos, o 1662 metais seimas išrinko jį deryboms su konfederaciją sudariusiais kariais.
1664 metais Janas Opalinskis buvo paskirtas Inovroclavo vaivada, o 1665 metais tapo Kališo vaivada, 1678 metais – Didžiosios Lenkijos generalinis seniūnas ir Brest-Kujavijos vaivada. Jurgio Sebastijono Liubomirskio rokošo metu išsaugojo ištikimybę karaliaus partijai. Pasisakė taip pat monarcho pusėje prieš opoziciją, ruošusią valstybinį perversmą karaliaus Mykolo Kaributo Višnioveckio valdymo metu.
1672 metais, nežiūrint į magnatiškos konfederacijos akto pasirašymą, Janas Opalinskis atsidūrė karaliaus Mykolo Kaributo Višnioveckio pusėje netoli Golombovo ir Liublino. Golumbovo konfederacijoje nesuvaidino didelio vaidmens, bet buvo paskirtas komisaru karaliaus iždo atidarymui.
1673 metais Janas Opalinskis dalyvavo Jono Sobieskio Chotyno mūšyje prieš turkus-osmanus, kaip apdovanojimą gaudamas Mendzižeco, Konino ir Odolianuvo seniūnijas.
Ravičiuje įkūrė pranciškonų reformatų vienuolyną ir Šventos Trejybės cerkvę Osečne.
Šeima
Buvo vedęs Sofiją Pšijemską, Gniezno kašteliono dukterį, kuri mirė apie 1692 metus. Santuoka buvo bevaikė.
XIV Europos futbolo čempionato atranka/E grupė
XIV Europos futbolo čempionato atrankos E grupės rezultatai.
Švėtės slėnio botaninis draustinis
Įsteigtas 1998 m., siekiant išsaugoti viršutinėje terasoje plytinčias nedideles kalkingas žemapelkes su retų Lietuvoje augalų bendrijomis. Draustinyje auga Lietuvos raudonosios knygos rūšys – baltijinė gegūnė, dėmėtoji gegūnė, didžioji astrancija, melsvasis mėlitas, paprastoji tuklė, raktažolė pelenėlė; apyrečių augalų rūšys: ganyklinė viksva, rusvoji viksva, paprastasis burbulis, pelkinis skiautalūpis, raudonžiedė naktižiedė. Taip pat saugomi botaniniu požiūriu įdomūs statūs Švėtės slėnio šlaitai, kurių karbonatiniame dirvožemyje bei jo plyšiuose galima rasti labai daug retų samanų. Draustinis dubliuojasi su Žagarės regioninio parko sudėtyje esančiu Švėtės botaniniu draustiniu.
Paspąsčio piliakalnis
Paspąsčio piliakalnis, Sponstis, Maldokalnis (registro kodas iki 2005 m. balandžio 19 d. A1739, Lietuvos Respublikos kultūros paminklų sąrašo Nr. AR1006) – piliakalnis Kelmės rajono savivaldybės teritorijoje, prie Paspąsčio kaimo, Kražių seniūnija. Pasiekiamas iš kelio Karklėnai – Labūnava pasukus į kairę šiaurės vakarų kryptimi link Panakačio, už 900 m – į kairę pietvakarių kryptimi 250 m.